Virallinen lehti nro C 207 , 21/07/1999 s. 0052



KIRJALLINEN KYSYMYS E-3329/98 esittäjä(t): Gerardo Fernández-Albor (PPE) komissiolle (10. marraskuuta 1998) Aihe: Yliopisto-opettajien yrityksissä tapahtuvan harjoittelun helpottamiseen tähtäävä yhteisön ohjelma Yliopisto-opiskelijat ovat tuoneet julki harjoittelussa vallitsevat puutteet. Tämä on johtanut siihen, että yhteisön eri maissa sijaitsevat suuret, opiskelijoiden tulevat mahdolliset työnantajayritykset ovat neuvotelleet yliopistojen kanssa siitä, miten opiskelijoiden taidot saataisiin vastaamaan näiden yritysten koulutukselle asettamia vaatimuksia. Ehdotuksena on, että aloitetaan opettajista mahdollistamalla heidän harjoittelunsa yrityksissä, jotta he olisivat paremmin valmistautuneita opetustyöhönsä ja tuntisivat käytännössä pitämiensä luentojen aiheet. Katsooko komissio, että sen olisi edistettävä aloitetta opettajien harjoitteluvaihto-ohjelmasta jäsenvaltioissa sijaitsevissa yrityksissä, jotta sekä opettajat että yritykset hyödyttäisivät yliopisto-opiskelijoiden koulutusta ja täten mahdollistettaisiin, että opiskelijat eivät enää olisi syyllisiä puutteisiin, joista suuret yritykset heitä syyttävät valmistuneiden siirtyessä työhön näihin yrityksiin? Komission jäsenen Édith Cressoninkomission puolesta antama vastaus (17. helmikuuta 1999) Yhteisön ammatillista koulutusta koskevan politiikan toteuttamiseksi laaditussa Leonardo da Vinci -ohjelmassa (neuvoston päätös 94/819/EY, 6. joulukuuta 1994(1)) säädetään mahdollisuudesta järjestää kouluttajille tarkoitettuja kansainvälisiä vaihto-ohjelmia (toimenpiteet I.1.2.c ja II.1.2.b). Komissio myöntää tätä tarkoitusta varten rahoitustukea kansainvälisille vaihto-ohjelmille yritysten ja oppilaitosten tai korkeakoulujen välillä kansainvälisten koulutusohjelmien laadintaa varten. Komission ehdotuksessa Tietojen ja taitojen Eurooppaan(2) määritellään Euroopan koulutusaluetta koskevat suuntaviivat, ja siinä asetetaan tavoitteeksi elinikäinen koulutus. Arvoisa parlamentin jäsen voi siten huomata komission olevan kanssaan samoilla linjoilla näiden toimenpiteiden kehittämisen suhteen. Komission ehdotuksessa yhteisön ammatillista koulutusta koskevan Leonardo da Vinci -toimintaohjelman toisesta vaiheesta(3) säädetään henkilöiden liikkuvuuden tukemisesta. Tähän sisältyvät myös kansainväliset vaihto-ohjelmat yritysten ja oppilaitosten tai korkeakoulujen välillä koulu- ja työmaailman tuomiseksi lähemmäksi toisiaan. Euroopan sosiaalirahaston nykyisten sääntöjen mukaan eri ohjelmien avulla on kaikissa tavoitteeseen 1 kuuluvissa jäsenvaltioissa ja joillakin muilla alueilla mahdollista parantaa korkeakoulujen tuotosta siten, että ne voivat täyttää korkeammat vaatimukset. Sama mahdollisuus tarjotaan tekniseen ja ammatilliseen koulutukseen osallistuville organisaatioille koko yhteisön alueella sekä opettajainkoulutuslaitoksille silloin, kun ne eivät ole osa korkeakoulujärjestelmää. Kaikilla näillä aloilla toimintaan voidaan tarpeen vaatiessa sisällyttää koulutusjakso yrityksissä. Uudistetussa rakennerahastojen tavoitteessa 3 tuetaan koulutus- ja työllisyysalan politiikan ja järjestelmien mukauttamista ja uudenaikaistamista. Tämä lisää korkeakoulujen opettajien mahdollisuuksia osallistua harjoittelujaksoon yrityksissä. (1) EYVL L 340, 29.12.1994. (2) KOM(97) 563 lopullinen. (3) EYVL C 309, 9.10.1998.